smcproject/ml-wiki-sentences huggingface dataset:
Ninjutsu: sono rekishi to ninja .
OCLC 22727254 .
Ninpō: sono hiden to jitsurei .
OCLC 51008989 .
Watatani, Kiyoshi.
Bugei ryūha hyakusen .
Tokyo: Akita Shoten.
OCLC 66598671 .
Yamaguchi, Masayuki.
Ninja no seikatsu .
Tokyo: Yūzankaku.
OCLC 20045825 .
പുറത്തേക്കുള്ള കണ്ണികൾ നിൻജ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ↑ Kawakami, pp=21–22 ↑ Turnbull 2003 , പുറങ്ങൾ.
5–6 ↑ ↑ Crowdy 2006 , പുറം.
50 ↑ Frederic 2002 , പുറം.
715 1 2 Green 2001 , പുറം.
355 ↑ ↑ Green 2001 , പുറം.
358 ; based on different readings, Ninpiden is also known as Shinobi Hiden , and Bansenshukai can also be Mansenshukai .
↑ Origin of word Ninja Archived 2011-05-02 at the Wayback Machine .
↑ Takagi, Gomi Ōno 1962 , പുറം.
191 ; the full poem is " Yorozu yo ni / Kokoro ha tokete / Waga seko ga / Tsumishi te mitsutsu / Shinobi kanetsumo ".
↑ Satake et al. 2003 , പുറം.
108 ; the Man'yōgana used for " shinobi " is 志乃備, its meaning and characters are unrelated to the later mercenary shinobi .
↑ Turnbull 2003 , പുറം.
5 ↑ ↑ {{ cite book }} :  CS1 maint: extra punctuation ( link ) CS1 maint: multiple names: authors list ( link )
നിർജ്ജലീകരണം ഇംഗ്ലീഷ് വിലാസം https://ml.wikipedia.org/wiki/Dehydration Humanitarian aid OCPA-2005-10-28-090517a
ശരീരത്തിലെ ജലത്തിന്റെ അളവ്  കുറയുകയും ഉപാപചയം തടസ്സപ്പെടുകയും ചെയ്യുന്ന അവസ്ഥയാണ് ആരോഗ്യശാസ്ത്രത്തിൽ നിർജലീകരണം ( dehydration ) എന്നറിയപ്പെടുന്നത് .
ശരീരത്തിലേക്ക് സ്വീകരിക്കുന്ന ജലത്തിന്റെ അളവിനേക്കാൾ ശരീരത്തിൽ നിന്ന് നഷ്ടപ്പെടുന്നതിന്റെ ഫലമായാണ് നിർജ്ജലീകരണം സംഭവിക്കുന്നത്.
നാലു ശതമാനം വരെയുള്ള ജലനഷ്ടം അധികം പേർക്കും സഹിക്കാനാവും.
അഞ്ച് മുതൽ എട്ട് ശതമാനം വരെയുള്ള ജലനഷ്ടം തളർച്ച തലകറക്കം എന്നിവയുണ്ടാക്കുന്നു.
പത്തു ശതമാനത്തിലധികമുള്ള ജലനഷ്ടം ശാരീരികവും മാനസികവുമായ തളർച്ചയുണ്ടാക്കുകയും കഠിനമായ ദാഹം ഉണ്ടാക്കുകയും ചെയ്യുന്നു.
പതിനഞ്ച് മുതൽ ഇരുപത്തഞ്ച് ശതമാനം വരെയുള്ള ജലനഷ്ടം മരണത്തിന് പോലും കാരണമാകാം ലക്ഷണങ്ങൾ Ultrasound of the blood vessels of the neck that supports the diagnosis of severe dehydration
നിർജ്ജലീകരണം പലതരത്തിലുള്ള ലക്ഷണങ്ങൾ കാണിക്കും ദാഹം , തലവേദന , അസ്വസ്ഥത , വിശപ്പ് അനുഭവപ്പെടാതിരിക്കുക മൂത്രം തീരെ കുറയുക, കൺഫ്യൂഷൻ , ക്ഷീണം , അപസ്മാരം പോലെ കോച്ചിപ്പിടുത്തം തുടങ്ങിയവ ഇതിൽ ചിലതാണ്
പ്രായമേറുന്തോറും ദാഹമറിയുന്നതിനുള്ള കഴിവ് കുറയുന്നു.
ഇത് മൂലം വെള്ളം കുടിക്കുന്നത് കുറയുകയും നിർജ്ജലീകരണ സാധ്യത കൂടുകയും ചെയ്യുന്നു.
കാരണങ്ങൾ ചൂടുള്ളതും അധികം വിയർക്കുന്നതുമായ കാലാവസ്ഥ, ഉയർന്നപ്രദേശങ്ങളിലെ താമസം, ശാരീരിക അദ്ധ്വാനത്തിലേർപ്പെടുമ്പോഴുള്ള വിയർക്കൽ മൂലമുള്ള അമിത ജലനഷ്ടം, പ്രമേഹം പോലുള്ള  രോഗങ്ങൾ മൂലമുള്ള ജലനഷ്ടം തുടങ്ങിയവ നിർജ്ജലീകരണമുണ്ടാക്കുന്നു മരുന്നുകളുടേയും മയക്കുമരുന്നുകളുടേയും ഉപയോഗം നിർജ്ജലികരണമുണ്ടാക്കാം .
പ്രായമായവരിൽ, ദാഹമറിയാത്ത അവസ്ഥയിൽ, ജലനഷ്ടം മനസ്സിലാവാതെ വരികയോ നിശ്ചിതമായ അളവിൽ ജലം ലഭ്യമാകാതെ വരികയോ ചെയ്യുന്നതിനാൽ നിർജ്ജലീകരണ സാധ്യത കൂടുന്നു.
എങ്ങനെ തടയാം ദാഹമനുഭവപ്പെടുമ്പോൾ വെള്ളം കുടിക്കുക .
ഓരോരുത്തർക്കും ആവശ്യമുള്ള ജലത്തിന്റെയളവ് വ്യത്യസ്തമായിരിക്കും.
അത് മനസ്സിലാക്കി കുടിവെള്ളം ഉപയോഗിക്കുക ചൂടുള്ള കാലാവസ്ഥയിൽ കൂടുതൽ ജലം കുടിക്കാൻ ശ്രദ്ധിക്കുക.
കായികാദ്ധ്വാനം ചെയ്യുമ്പോഴും അത് ലറ്റിക്സിലും മറ്റും ഏർപ്പെടുമ്പോഴും ധാരാളം കുടിവെള്ളം ഉപയോഗിക്കുക .
അമിത ജലനഷ്ടമുണ്ടാവുമ്പോൾ, സോഡിയം പോലുള്ള ഇലക്ട്രോട്രോളെറ്റ് കൂടി നഷ്ടപ്പെടുന്നു .
അമിതമായി മധുരവും ഉപ്പും ചേർന്ന ഭക്ഷ്യപദാർത്ഥങ്ങൾ നിർജ്ജലീകരണത്തിന് കാരണമാകുന്നു .
ചികിത്സ ധാരാളം വെള്ളം കുടിക്കുക എന്നതാണ് പ്രാഥമികമായി ചെയ്യേണ്ടത്.
രക്തപ്ലാസ്മയിലെ ജലത്തിന്റെയളവ് തുലനാവസ്ഥയിലേക്കെത്തിക്കാൻ ഇതിന് സാധിക്കും ഛർദ്ദി , അതിസാരം എന്നിവ മൂലമുണ്ടാകുന്ന നിർജ്ജലീകരണം തടയാൻ പാനീയങ്ങൾ ധാരാളമായി ഉപയോഗിക്കുക ഇതിലൂടെ മൂത്രത്തിന്റെ ഉൽപാദനം ക്രമീകരിക്കാനാവും ചില സന്ദർഭങ്ങളിൽ ജലവും ലവണങ്ങളും നൽകി ഈയവസ്ഥ പരിഹരിക്കുന്നതിന് ഓറൽ റീഹൈഡ്രേഷൻ തെറാപ്പി അതല്ലെങ്കിൽ ഇൻട്രാവീനസ് തെറാപ്പി ) നടത്തേണ്ടി വരും.
നിർജ്ജലികരണം മാരകമല്ലെങ്കിൽ ഓറൽ റീഹൈഡ്രേഷൻ തെറാപ്പി മതിയാവും.
ഇത് വേദനയില്ലാത്തതും ചെലവ് കുറഞ്ഞതും എളുപ്പത്തിൽ നൽകാനാവുന്നതുമാണ്.
ഇതിനു വേണ്ടി ഉപയോഗിക്കുന്ന ലായനികൾ {{ ഐസോടോണിക് അല്ലെങ്കിൽ ഹൈപർടോണിക് . ആയിരിക്കും. ശുദ്ധജലം നേരിട്ട് ധമനികളിലേക്ക് നൽകാറില്ല. ഇങ്ങനെ ചെയ്താൽ ചുവന്ന രക്താണുക്കൾ വിഘടിച്ച് നശിക്കുന്ന ( ലൈസിസ ) എന്ന അവസ്ഥയുണ്ടാവാം കുടിവെള്ളമായി ശുദ്ധജലം ലഭിക്കാത്ത സാഹചര്യത്തിൽ, അവസ്ഥ മാരകമാകാം.
കടൽവെള്ളം ചാരായം തുടങ്ങിയവ സ്ഥിതി രൂക്ഷമാക്കും.
മൂത്രത്തിൽ കടൽവെള്ളത്തിലുള്ളതിനേക്കാൾ കുറഞ്ഞ അളവിൽ മാത്രമേ ലവണങ്ങൾ അടങ്ങിയിട്ടുള്ളൂ എന്നതിനാൽ, ജീവൻ നിലനിറുത്താൻ കടൽവെള്ളത്തിന് പകരം മൂത്രം ഉപയോഗിക്കാമെന്ന് വാദിക്കുന്നവരുണ്ടെങ്കിലും, അത് പോലും സ്ഥിതി വഷളാക്കുമെന്ന് വാദിക്കുന്നവരുമുണ്ട് .
നിർജ്ജലീകരണ ലക്ഷണങ്ങളോടെ ആശുപത്രിയിലെത്തിച്ചാൽ, ഇൻട്രാവെനസ് തെറാപ്പി നൽകുന്നു ഇവകൂടി കാണുക Hydrational fluid Terminal dehydration Dryness (medical) Oral Rehydration Therapy അവലംബം അധികവായനയ്ക്ക് പുറംകണ്ണികൾ
* Definition of dehydration by the U.S. National Institutes of Health's MedlinePlus medical encyclopedia
നിഹിലിസം ഇംഗ്ലീഷ് വിലാസം https://ml.wikipedia.org/wiki/Nihilism
യാതൊന്നിലും വിശ്വസിക്കാതിരിക്കുക, എല്ലാ യാഥാർഥ്യങ്ങളെയും നിഷേധിക്കുക എന്ന താത്വിക സമീപനം ആണ് ' നിഹിലിസം ' .
സമ്പൂർണമായ അവിശ്വാസം അതിൽ അന്തർഭവിച്ചിരിക്കുന്നു.
സന്ദേഹവാദത്തിന്റെ പരമമായ രൂപമാണത്.
ശൂന്യതാവാദം എന്ന് മലയാളത്തിൽ അതു തർജമ ചെയ്യപ്പെട്ടിട്ടുണ്ട് .
സാർ ഭരണത്തിൻ കീഴിൽ റഷ്യയിൽ ഉണ്ടായിരുന്ന സ്ഥാപനങ്ങളെയും സ്ഥാപിതതാത്പര്യങ്ങളിൽ അധിഷ്ഠിതമായിരുന്ന മതത്തെയും അവയോടു ബന്ധപ്പെട്ട വിശ്വാസങ്ങളെയും പാടേ ചോദ്യംചെയ്യുകയും അവയെല്ലാം നിർമാർജ്ജനം ചെയ്തു തികച്ചും വ്യത്യസ്തമായ ഒരടിസ്ഥാനത്തിൽ സമൂഹത്തെ ഉടച്ചുവാർക്കാൻ ആഗ്രഹിക്കുകയും ചെയ്ത ഒരുസംഘം യുവധിഷണാശാലികളാണ് നിഹിലിസത്തെ ഒരു പ്രസ്ഥാനമെന്ന നിലയിൽ വളർത്തിയത്.
അവരുടെ സംഘം ഒരു ഭീകരപ്രസ്ഥാനമായി അവിടെ വളർച്ച പ്രാപിച്ചിരുന്നു.
പാരമ്പര്യത്തെയും ധർമമെന്ന ആശയത്തെയും വിശുദ്ധമെന്നു കരുതപ്പെട്ടിരുന്ന എല്ലാറ്റിനെയും അവർ എതിർത്തു.
നിഹിലിസ്റ്റുകളിൽ ചിലർ സയൻസിനോട് ആഭിമുഖ്യമുള്ളവരും യുക്തിവാദത്തെയും ഭൗതികവാദത്തെയും അംഗീകരിച്ചിരുന്നവരുമാണ്.
പല നിഹിലിസ്റ്റുകളും നിരീശ്വരവാദികളായിരുന്നു .
പലരും രാഷ്ട്രീയപ്രവർത്തനങ്ങളിൽ വ്യാപൃതരായി.
കുടുംബപരമായ സ്വേച്ഛാധിപത്യത്തെയും അവർ എതിർത്തിരുന്നു.
ജനസാമാന്യത്തിന് യാതൊന്നിലും താത്പര്യമില്ലെന്നും ഭരണകൂടത്തിന് യാതൊന്നും ചെയ്യാൻ കഴിവില്ലെന്നും അവർ കരുതി.
മുൻവിധികൾ, മതവിശ്വാസങ്ങൾ, ആദർശപരത എന്നിവയിൽനിന്നു ജനങ്ങളെ മോചിപ്പിക്കുന്നതിനു വേണ്ടി പല നിഹിലിസ്റ്റുകളും ലേഖനങ്ങൾ എഴുതുകയുണ്ടായി.
കലയോട് അവരിൽ പലരും അവജ്ഞയാണ് പുലർത്തിയിരുന്നത്.
ചിലർ സാഹിത്യത്തിലേക്കും നിഹിലിസം വ്യാപിപ്പിച്ചു.
കുറെക്കാലം അവർ തങ്ങളുടേതായ ഒരു മുഖപത്രം പ്രസിദ്ധീകരിച്ചിരുന്നു.
1866 ൽ അതു നിരോധിക്കപ്പെട്ടു.
ഒരു ചിന്താഗതി എന്ന നിലയ്ക്കും പ്രസ്ഥാനമെന്ന നിലയ്ക്കും നിഹിലിസം ഏറെനാൾ നിലനിന്നില്ലെങ്കിലും പില്കാലത്ത് മാർക്‌സിസം തുടങ്ങിയ വിപ്ലവകരമായ തത്ത്വചിന്തകൾക്ക് റഷ്യയിൽ പ്രചാരം നേടുന്നതിന് ആവശ്യമായ അന്തരീക്ഷം ഒരുക്കാൻ ഈ നിഷേധാത്മക പ്രവണതയ്ക്കു സാധിച്ചു.
നിഹൽഗർ ഇംഗ്ലീഷ് വിലാസം https://ml.wikipedia.org/wiki/Nihalgarh
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് നിഹൽഗർ.
കപൂർത്തല ജില്ല ആസ്ഥാനത്തുനിന്നും 20 കിലോമീറ്റർ അകലെയാണ് നിഹൽഗർ സ്ഥിതിചെയ്യുന്നത്.
നിഹൽഗർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് നിഹൽഗർ ൽ 92 വീടുകൾ ഉണ്ട്.
ആകെ ജനസംഖ്യ 479 ആണ്.
ഇതിൽ 250 പുരുഷന്മാരും 229 സ്ത്രീകളും ഉൾപ്പെടുന്നു.
നിഹൽഗർ ലെ സാക്ഷരതാ നിരക്ക് 78.14 % ശതമാനമാണ്.
നിഹൽഗർ ലെ 6 വയസ്സിനു താഴെയുള്ള കുട്ടികളുടെ എണ്ണം 49 ആണ്.
ഇത് നിഹൽഗർ ലെ ആകെ ജനസംഖ്യയുടെ 10.23 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 144 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 130 പുരുഷന്മാരും 14 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 95.83 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 191.67 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
നിഹൽഗർ ലെ 228  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം Particulars Total Male Female ആകെ വീടുകൾ 92 - - ജനസംഖ്യ 479 250 229 കുട്ടികൾ (0-6) 49 23 26 പട്ടികജാതി 228 117 111 സാക്ഷരത 78.14 % 87.67 % 67.49 % ആകെ ജോലിക്കാർ 144 130 14 ജീവിതവരുമാനമുള്ള ജോലിക്കാർ 138 0 0 താത്കാലിക തൊഴിലെടുക്കുന്നവർ 6 4 2
നിഹാൽ സരിൻ ഇംഗ്ലീഷ് വിലാസം https://ml.wikipedia.org/wiki/Nihal_Sarin
ഇന്ത്യക്കാരനായ ഒരു ചെസ്സ് കളിക്കാരനാണ് മലയാളിയായ നിഹാൽ സരിൻ (Nihal Sarin) .
തൃശൂർ ജില്ലയിലെ പൂത്തോളിൽ ഡോ. എ. സരിന്റേയും ഡോ. ഷിജിൻ എ. ഉമ്മറിന്റേയും മൂത്ത മകനായി 2004 ജൂലായ് 13-ന് ജനിച്ചു.
തൃശൂർ ദേവമാത സി.എം.ഐ പബ്ളിക് സ്കൂളിൽ പഠിച്ചിരുന്നു.
അഞ്ചാം വയസിൽ ചെസ്സ് കളി പഠിച്ച് തുടങ്ങി.
ആറാം വയസ്സിലാണ് നിഹാൽ ചെസ്സ് കളിക്കാൻ പഠിക്കുന്നത്.
വേനൽ അവധിക്കാലത്ത് അച്ഛൻ ഡോ.സരിനാണ് നിഹാലിന് ചെസ് ബോർഡ് വാങ്ങി കൊടുത്തത്.
ചെസ്സ് കളിക്കാൻ പ്രേരണയും പ്രചോദനവും ആയത് നിഹാലിന്റെ മുത്തച്ഛനായ  ഉമ്മർ ആണ്.
കളിയ്ക്കാൻ കൂട്ടുകാരില്ലാതെ വീട്ടിൽ ഒറ്റപ്പെട്ടുപോയ നിഹാലിന് അദ്ദേഹം കളിക്കൂട്ടുകാരനായി.
അദ്ദേഹത്തിന്റെ നിരന്തരമായ പ്രോത്സാഹനമാണ് ഇന്നത്തെ നിഹാലിലേയ്ക്ക് വളരാൻ സഹായകമായത്.
സ്കൂളിലെ ചെസ്റ്റ് കോച്ച് മാത്യു പി ജോസഫ് പോട്ടൂർ ആണ് നിഹാലി ആദ്യഗുരു.
എം.ബി. മുരളീധരൻ, പ്രൊഫ. എൻ.ആർ അനിൽകുമാർ, സി.ടി പാത്രോസ്, കെ.കെ. മണികണ്ഠൻ എന്നിവർ നിഹാലിൻറെ പ്രതിഭയെ മിനുക്കിയെടുത്തു.
ശ്രീനാഥ് നാരായണൻ, വിശ്വനാഥൻ ആനന്ദിന്റെ നേതൃത്വത്തി ലുള്ള വെസ്റ്റ് ചെസ്റ്റ് അക്കാദമി എന്നിവരുടെ പരിശീലനവും നിഹാലിന് കരുത്തുപകർന്നു.
2020 ലെ മികച്ച ഇന്ത്യൻ ചെസ് താരമായി പ്രമുഖ അന്താരാഷ്ട്ര വെബ്സൈറ്റ് ആയ ചെസ് ഡോട്ട് കോം നിഹാലിനെ തിരഞ്ഞെടുത്തിരുന്നു.
പതിനാലാം വയസ്സിൽ തന്നെ ചെസ്സിലെ ഏറ്റവും ഉയർന്ന ഗ്രാൻഡ്മാസ്റ്റർ പദവി നേടിയെടുത്തു.
2600 എന്ന ഫിഡെ റേറ്റിങ്ങും നേടി.
ഇത്തര ത്തിൽ നേട്ടം കൈവരിച്ച ലോകത്തിലെ ഏറ്റവും പ്രായം കുറഞ്ഞ നാല് കളിക്കാരിൽ ഒരാളാണ് നിഹാൽ.
ഫിഡേയുടെ (അന്താരാഷ്ട്ര ചെയ്ത് ഫെഡറേഷൻ) ചെസ്സ് ഒളിമ്പ്യാഡിൽ (2020 ) നിഹാൽ കളിച്ച ഇന്ത്യൻ ടീമിന് ചരിത്രത്തിലാദ്യമായി സ്വർണമെഡൽ ലഭിച്ചു.
പത്തു വയസ്സിനു താഴെയുള്ളവരുടെ മത്സരത്തിൽ 2014 ൽ നിഹാൽ ലോകചാമ്പ്യനായി.
അപൂർവനേട്ടങ്ങൾ കൈവരിച്ച കുട്ടികൾക്ക് നൽകിവരുന്ന ദേശീയപുരസ്കാരം 2016 ലെ ശിശുദിനത്തിൽ അന്നത്തെ ഇന്ത്യൻ രാഷ്ട്രപതി പ്രണബ് കുമാർ മുഖർജിയിൽ നിന്ന് നിഹാൽ ഏറ്റുവാങ്ങി.
യുട്യൂബിലെ ലൈവ് പ്രദർശനം നടത്തിയതിലൂടെ സമാഹരിച്ച ഒന്നേമുക്കാൽ ലക്ഷം രൂപ 2018 ൽ പ്രളയ ദുരിതാശ്വാസനിധിയിലേക്ക് നൽകി ശ്രദ്ധേയനായി.
ഒരേസമയം വിവിധ പ്രായത്തിലുള്ള 112 കളിക്കാരെ ഒറ്റയ്ക്ക് നേരിട്ട് വിജയം വരിച്ച അഭിമാനനേട്ടം തന്റെ പത്താം വയസ്സിൽ നിഹാൽ സ്വന്തമാക്കി.
അന്താരാഷ്ട്ര തലത്തിൽ ശ്രദ്ധേയരായ മാഗ്നസ് കാൾസൺ , അനറ്റോളി കാർപോവ് എന്നിവരെ മത്സരത്തിൽ തോൽപ്പിക്കാനും വിശ്വനാഥൻ ആനന്ദിനെ സമനിലയിൽ തളയ്ക്കാനും നിഹാലിനു കഴിഞ്ഞിട്ടുണ്ട്.
കേന്ദ്രസർക്കാരിന്റെ നാഷണൽ ഇൻസ്റ്റിറ്റ്യൂട്ട് ഓഫ് ഓപ്പൺ സ്കൂളിൽ പന്ത്രണ്ടാം ക്ലാസ് വിദ്യാർഥിയാണ് നിഹാൽ.
നേട്ടങ്ങൾ 2015-ൽ ഗ്രീസിൽ നടന്ന ലോക അണ്ടർ 12 ചെസ്സ് ചാമ്പ്യൻഷിപ്പിൽ വെള്ളിമെഡൽ.
2015-ൽ ഡർബനിൽ നടന്ന ലോക യൂത്ത് ചെസ് ചാംപ്യൻഷിപ്പിൽ 10 വയസിന് താഴെയുള്ള വിഭാഗത്തിൽ കിരീടം.
2013-ൽ യു.എ.ഇ.
യിലെ അൽ ഐനിൽ നടന്ന 10 വയസ്സിൽ താഴെയുള്ളവരുടെ മിന്നൽ വിഭാഗത്തിലെ (ബ്ളിറ്റ്സ് - blitz) ലോകചാമ്പ്യൻ.
പതിനൊന്ന് വയസ്സിൽ താഴെയുള്ളവരുടെ വിഭാഗത്തിൽ ഒരു തവണ സംസ്ഥാന ചെസ്സ് ജേതാവായി.
ഒമ്പത് വയസ്സിൽ താഴെയുള്ളവരുടെ വിഭാഗത്തിൽ രണ്ട് തവണ സംസ്ഥാന ചെസ്സ് ജേതാവായി.
ഒമ്പത് വയസ്സിൽ താഴെയുള്ളവരുടെ സ്കൂൾ തല ദേശീയ മത്സരത്തിൽ റണ്ണറപ്പ്.
ഏഴ് വയസ്സിൽ താഴെയുള്ളവരുടെ വിഭാഗത്തിൽ സംസ്ഥാന ചെസ്സ് ജേതാവായി.
ആറാം വയസ്സിൽ അന്താരാഷ്ട്ര ഫിഡെ റേറ്റഡ് താരമായി.
ഏറ്റവും പ്രായംകുറഞ്ഞ കേരളത്തിലെ അന്താരാഷ്ട്ര ഫിഡെ റേറ്റഡ് താരമാണ്.
അവലംബം പുറത്തേക്കുള്ള കണ്ണികൾ നിഹാൽ സരിൻ rating card at FIDE
തകഴി കുട്ടൻപിള്ള ഇംഗ്ലീഷ് വിലാസം https://ml.wikipedia.org/wiki/Thakazhi_Kuttan_Pillai ഈ ലേഖനം ഒരു അനാഥലേഖനമാണ് .
കേരളത്തിലെ പ്രശസ്ത കഥകളി സംഗീതജ്ഞനായിരുന്നു തകഴി കുട്ടൻപിള്ള .
കഥകളി സംഗീതത്തിന്റെ തെക്കൻ ശീലിന്റെ ഉപജ്ഞാതാവായിരുന്നു തകഴി കുട്ടൻപിള്ള.
പ്രമുഖ കഥകളി കലാകാരന്മാരുമൊത്ത് കുട്ടൻപിള്ള ഇന്ത്യയിലും വിദേശത്തും നിരവധി കഥകളി പരിപാടികൾ അവതരിപ്പിച്ചിട്ടുണ്ട്.
പുരസ്കാരങ്ങൾ ദേവസ്വം ബോർഡിന്റെ കലാരത്നം അവാർഡ് (1972) സംഗീതനാടക അക്കാദമി അവാർഡ് കേരള കലാമണ്ഡലം പുരസ്കാരം വട്ടിക്കാംതൊടി പുരസ്കാരം കേരള സർക്കാരിന്റെ കഥകളി പുരസ്കാരം (2006) ചരമം
ഏറെ നാൾ മറവിരോഗബാധിതനായി കിടന്ന കുട്ടൻപിള്ള 2007 സെപ്റ്റംബർ 17 -നു പുലർച്ചെ 4 മണിക്ക് അന്തരിച്ചു .
അവലംബം ദീപിക ദിനപത്രത്തിൽ വന്ന ലേഖനം Archived 2007-09-26 at the Wayback Machine .
തകഴി നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ നിലവിലിരുന്ന ഒരു നിയമസഭാ മണ്ഡലം ആണ് തകഴി.
പ്രമുഖ കോൺഗ്രസ് നേതാവ് തോമസ് ജോൺ ആയിരുന്നു സാമാജികൻ .
ആലപ്പുഴജില്ലയിലെ അമ്പലപ്പുഴ സമീപത്തിൽ തകഴി ആയിരുന്നു.
ആസ്ഥാനം.
പ്രസിദ്ധ എഴുത്തുകാരൻ തകഴി ഈ നാട്ടുകാരനാണ് മെമ്പർമാരും വോട്ടുവിവരങ്ങളും
സ്വതന്ത്രൻ കോൺഗ്രസ് ആർഎസ്‌പി (എൽ) സിപിഐ(എം) ബിജെപി സിപിഐ JD(S) പിഎസ്‌പി വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 1960 62816 56668 12018 തോമസ് ജോൺ 33079 കോൺഗ്രസ് ഗോപാലകൃഷ്ണപ്പിള്ള 20961 സ്വ 1957 58413 46252 5560 21940 ടി.കെ.വർഗീസ് 16480 സി.പി.ഐ കൃഷ്ണൻ കുട്ടി നായർ 5105 ആർ.എസ്.പി അവലംബം ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1957_ST_REP.pdf
തകഴി (വിവക്ഷകൾ)
തകഴി എന്ന വാക്ക് ഇവയിൽ ഏതിനെയും വിവക്ഷിക്കാം.
തകഴി - ആലപ്പുഴ ജില്ലയിലെ ഒരു ഗ്രാമം തകഴി ശിവശങ്കരപ്പിള്ള - പ്രശസ്ത സാഹിത്യകാരനായ തകഴിയെ ഇങ്ങനെയും വിളിക്കാറുണ്ട് തകഴി നിയമസഭാമണ്ഡലം - 1957ൽ നിലവിലിരുന്ന നിയമസഭാമണ്ഡലം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
തകഴി ശ്രീ ധർമശാസ്താക്ഷേത്രം
ആലപ്പുഴ ജില്ലയിലെ തകഴി എന്ന സ്ഥലത്ത് സ്ഥിതിചെയ്യുന്ന പഴക്കം ചെന്ന ഒരു ക്ഷേത്രമാണ്‌ തകഴി ശ്രീ ധർമശാസ്താക്ഷേത്രം .
കേരളത്തിലെ പേരുകേട്ട ധർമ്മശാസ്താക്ഷേത്രങ്ങളിലൊന്നാണിത് .
ഈ ക്ഷേത്രത്തിൽ തയ്യാറാക്കുന്ന വലിയ എണ്ണ സുപ്രസിദ്ധമാണ്.
എല്ലാ രോഗങ്ങൾക്കും ഉത്തമപരിഹാരമാണ് ഇതെന്ന് വിശ്വസിയ്ക്കപ്പെടുന്നു.
ഉപദേവതകളില്ലാത്ത അപൂർവ്വം ക്ഷേത്രങ്ങളിലൊന്നാണിത്.
ഒരു കാലത്ത് കേരളത്തിന്റെ കിഴക്കുഭാഗത്തുള്ള ഒരു മലമ്പ്രദേശത്ത് പ്രതിഷ്ഠിച്ചിരുന്ന വിഗ്രഹം മഴവെള്ളത്തിൽ ഒലിച്ചുവന്ന് കുട്ടനാട്ടെ ചെളിയിൽ പുതഞ്ഞുകിടന്നുവെന്നും അതിനെ വില്വമംഗലം സ്വാമിയാർ കണ്ടെടുത്ത് ഉദയർക്കമുനിയെ ഏല്പിച്ചുവെന്നും അദ്ദേഹം ആ വിഗ്രഹം തകഴിയിൽ പ്രതിഷ്ഠിച്ചുവെന്നും പറയുന്ന ഒരു ഐതിഹ്യം പ്രചാരത്തിലുണ്ട്.
മഴവെള്ളത്തിൽ ഒലിച്ചുവരുന്നതിനു മുൻപ് ഈ വിഗ്രഹം ഓതറമലയിൽ ആണ് പ്രതിഷ്ഠിച്ചിരുന്നത് എന്നും, ആ പ്രതിഷ്ഠ നടത്തിയത് പരശുരാമൻ ആയിരുന്നുവെന്നും കൂടി ഐതിഹ്യകഥ നീളുന്നു.
ഒരുകാലത്ത് ഇത് ഒരു ബുദ്ധവിഗ്രഹം ആയിരുന്നു എന്നും വിശ്വസിച്ചുപോരുന്നു.
കിഴക്കൻ മലയിൽ പരശുരാമൻ പ്രതിഷ്ഠിച്ച പലശാസ്താവിഗ്രഹങ്ങളിൽ ഒന്നാണ് ഇതെന്നും ഭക്തജനങ്ങൾ കരുതുന്നു.
മലമ്പ്രദേശത്തെ ശാസ്താവിഗ്രഹങ്ങളെല്ലാം ആദ്യകാലത്ത് ബുദ്ധവിഗ്രഹങ്ങളായിരുന്നുവെന്ന സാമാന്യവിശ്വാസം ഇതിന് ഉപോത്ബലകമാണ്.
ശങ്കരാചാര്യരുടെ ജീവിതകാലത്തിനുമുൻപ് കേരളത്തിന്റെ എല്ലാഭാഗത്തും ബുദ്ധ ജൈനമതങ്ങൾ പ്രബലമായിരുന്നു.
ശങ്കരാചാര്യർ ബുദ്ധമതപണ്ഡിതൻമാരെ വാദപ്രതിവാദത്തിൽ പരാജയപ്പെടുത്തി വീണ്ടും ഹിന്ദുമതം പ്രചരിപ്പിച്ചു എന്ന അഭിപ്രായം ഇത്തരുണത്തിൽ ഗണനാർഹമാണ്.
കേരളത്തിലെ പല ശാസ്താവിഗ്രഹങ്ങൾക്കും ശ്രീബുദ്ധന്റെ വിഗ്രഹങ്ങളോടുള്ള സാദൃശ്യം ക്ഷേത്രകലാവിദഗ്ദ്ധർ ചൂണ്ടിക്കാണിച്ചിട്ടുണ്ട്.
തകഴി ക്ഷേത്രത്തിലെ വിഗ്രഹം ചെളിയിൽ നിന്ന് വീണ്ടെടുത്ത് തഴുകി ശുദ്ധിവരുത്തി പ്രതിഷ്ഠിച്ചതിനാലാണ് തകഴി എന്ന സ്ഥലപ്പേര് ഈ പ്രദേശത്തിനു സിദ്ധിച്ചതെന്ന് ഒരു വിശ്വാസമുണ്ട്.
വിഗ്രഹപ്രതിഷ്ഠ കഴിഞ്ഞ് അചിരേണ ചെമ്പകശ്ശേരി രാജാക്കന്മാർ ക്ഷേത്രം പണികഴിപ്പിച്ചു എന്നാണ് നാട്ടുകാർ വിശ്വസിക്കുന്നത്.
ഈ ക്ഷേത്രത്തിലെ ശാസ്താവിഗ്രഹം ഒരുകാലത്ത് ശ്രീബുദ്ധന്റേതായിരുന്നുവെന്ന വിശ്വാസത്തോട് ഈ ഔഷധനിർമ്മാണത്തെ പഴമക്കാർ ബന്ധപ്പെടുത്തുന്നു.
കേരളത്തിൽ ഒരുകാലത്ത് ആയുർവേദ വിജ്ഞാനം പ്രചരിക്കുകയും വികസിക്കുകയും ചെയ്യുന്നതിന് ബുദ്ധമതപണ്ഡിതന്മാർ അനുഷ്ഠിച്ച സേവനം ഇവിടെ സ്മർത്തവ്യമാണ്.
ബുദ്ധമതം കേരളത്തിൽ നിന്ന് നിർമാർജ്ജനം ചെയ്യപ്പെട്ടപ്പോൾ കേരളീയ ബ്രാഹ്മണർ ബുദ്ധമതസന്ന്യാസിമാരെ വിരോധികളാക്കുന്നതിനു പകരം അനുനയങ്ങളിലൂടെ ഹൈന്ദവ വിശ്വാസത്തിലേക്കു പരിവർത്തനം ചെയ്തുകൊണ്ടിരുന്നു എന്ന വിശ്വാസത്തിന് ചരിത്രപരമായ പ്രാബല്യം ലഭിച്ചിട്ടുണ്ട്.
അതോടൊപ്പം അവർ ബുദ്ധമതസന്ന്യാസിമാരിൽ നിന്ന് ആയുർവേദം , ജ്യോതിഷം തുടങ്ങിയ ശാസ്ത്രങ്ങൾ സ്വായത്തമാക്കിയിരുന്നു എന്നും കരുതാവുന്നതാണ്.
കിഴക്കു ദർശനമായി സ്ഥിതിചെയ്യുന്ന ക്ഷേത്രമാണിത്.
ദിവസേന അഞ്ച് നേരം ഇവിടെ പൂജ നടത്തുന്നു.
അടിമനപാലത്തിങ്കൽ ഇല്ലത്തെയാണ് ഇവിടത്തെ കാരാണ്മശാന്തിക്ക് ചുമതലപ്പെടുത്തിയിട്ടുള്ളത്.
നിവേദ്യം
ഇവിടെ മുഖ്യനിവേദ്യം വറത്തുപൊടിയാണ്.
ഈ ക്ഷേത്രത്തിൽ തയ്യാറാക്കപ്പെടുന്ന 'വലിയെണ്ണ' സുപ്രസിദ്ധമാണ്.
വാതം തുടങ്ങിയ പല രോഗങ്ങൾക്കും കൈകണ്ട ഔഷധമാണ് ഈ എണ്ണയെന്ന് ജനങ്ങൾ വിശ്വസിക്കുന്നു.
എണ്ണ അടുപ്പത്തുവച്ച് കാച്ചിക്കൊണ്ടിരിക്കുമ്പോൾ തൊട്ടടുത്ത അടുപ്പിൽ പാൽപ്പായസവും തയ്യാറാക്കുന്നു.
പാൽപ്പായസത്തിൽ പാടകെട്ടുന്നത് തൈലം പാകമായി എന്നതിന്റെ സൂചനയായിട്ടാണ് കണക്കാക്കുന്നത്.
ആദ്യമായി ഈ എണ്ണ കാച്ചിയ ആശാന്റേതാണെന്ന് കരുതുന്ന ഒരു വിഗ്രഹം ഈ ക്ഷേത്രത്തിലുണ്ട്.
ഇവിടെ ഉപദേവതാപ്രതിഷ്ഠകളില്ല.
ഇത്തരത്തിലുള്ള അപൂർവ്വക്ഷേത്രങ്ങളിലൊന്നാണ് തകഴി ക്ഷേത്രം.
കുംഭമാസത്തിലെ ഉത്രം നാളിൽ ആറാട്ട് നടത്തത്തക്കവണ്ണം എട്ടു ദിവസത്തെ ഉത്സവം നടത്തുക ഇവിടെ പതിവാണ്.
ഉത്സവാഘോഷത്തോടൊപ്പം കളമെഴുത്തുപാട്ടും കുളത്തിൽ വേലയും നടത്തിവരുന്നു.
അമ്പലപ്പുഴ ക്ഷേത്രത്തിലെ ഏഴാം ഉത്സവത്തിന് തകഴി ക്ഷേത്രത്തിൽ നിന്ന് കുടവരവുണ്ടാകാറുണ്ട്.
ഇപ്പോൾ തകഴി ധർമശാസ്താക്ഷേത്രം തിരുവിതാംകൂർ ദേവസ്വം ബോർഡിന്റെ കീഴിലാണു പ്രവർത്തിക്കുന്നത്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തകഴി ധർമശാസ്താക്ഷേത്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറം കണ്ണികൾ ഐതിഹ്യമാല
തകഴി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thakazhy_Gramapanchayat കേരളത്തിലെ സ്ഥലങ്ങളുടെ ഭരണസം‌വിധാനങ്ങളുമായി ബന്ധപ്പെട്ട ഈ ലേഖനം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
ആലപ്പുഴ ജില്ലയില് ‍, ചമ്പക്കുളം ബ്ലോക്കിൽ ഉൾപ്പെടുന്ന ഒരു ഗ്രാമ പഞ്ചായത്ത് ആണു തകഴി .
പ്രശസ്ത മലയാള സഹിത്യകാരൻ ആയ തകഴി ശിവശങ്കരപ്പിള്ളയുടെ ജന്മദേശം കൂടിയാണു തകഴി‍.
ഈ ജന്മനാടിന്റെ പേരിലാണ് അദ്ദേഹം പ്രസിദ്ധനായത്.
കാർഷിക ഗ്രാമമായ തകഴി, കുട്ടനാട്, അമ്പലപ്പുഴ താലൂക്കുകളിലായി വ്യാപിച്ചു കിടക്കുന്നു.
വിസ്തീർണം: 27.8 ച.
; വാർഡുകളുടെ എണ്ണം: 10.
കുട്ടനാട്ടിലെ ഏക റെയിൽവേ സ്റ്റേഷൻ തകഴിയിലാണ്.
തദ്ദേശവാസികളിൽ ഭൂരിഭാഗവും കർഷകരോ കർഷകത്തൊഴിലാളികളോ ആണ്.
കേരളത്തിൽ ബുദ്ധമതം പ്രചാരം നേടിയിരുന്ന ആദ്യ ശതകങ്ങളിൽ തകഴി ഒരു സുപ്രധാന ബുദ്ധമതകേന്ദ്രമായി പരിലസിച്ചിരുന്നു എന്നാണ് ചരിത്രരേഖകൾ വ്യക്തമാക്കുന്നത്.
ബുദ്ധമതാനുയായികളായിരുന്ന ആദിചേരന്മാർ കുട്ടനാട് കേന്ദ്രമാക്കി ഭരണം നടത്തിയിരുന്നു എന്ന് കരുതപ്പെടുന്നു.
അക്കാലത്ത് നിരവധി ബുദ്ധക്ഷേത്രങ്ങൾ ഇവിടെ നിലനിന്നിരുന്നു എന്ന് ഇവിടത്തെ അയ്യപ്പക്ഷേത്രശൃംഖലകൾ സാക്ഷ്യം വഹിക്കുന്നു.
പൂന്തല, കരൂർ, അയ്യൻ കോയിക്കൽ, വണ്ടാനം, കരുമാടിക്കുട്ടൻ, തകഴി, കേളമംഗലം, ചങ്ങങ്കരി, കോട്ട, പാണ്ടങ്കരി, ആനപ്രമ്പാൽ, പൊടിയാടി, മീന്തലക്കര എന്നീ അയ്യപ്പക്ഷേത്രങ്ങളുടെ നിര ശബരിമല വരെ നീളുന്നു.
അയ്യപ്പഭക്തൻമാരുടെ രണ്ടാം ശബരിമലയാണ് തകഴിക്ഷേത്രം.
ആയ് രാജാവായിരുന്ന വിക്രമാദിത്യവരഗുണന്റെ പാലിയം ശാസനത്തിൽ സൂചിപ്പിക്കപ്പെടുന്ന ശ്രീമൂലവാസം എന്ന ബുദ്ധമത തീർഥാടനകേന്ദ്രം ആലപ്പുഴയ്ക്കും അമ്പലപ്പുഴയ്ക്കും മധ്യേ കുട്ടനാട്ടിലായിരുന്നു എന്നാണ് ചരിത്രഗവേഷകരുടെ അനുമാനം.
11-ാം നൂറ്റാണ്ടിൽ രൂപം കൊണ്ട ചെമ്പകശ്ശേരി രാജവംശത്തിന്റേയും പിന്നീട് തിരുവിതാംകൂറിന്റേയും അധീനതയിലായിരുന്ന പ്രദേശമാണ് തകഴി.
രാജവാഴ്ചയുടെ സ്മാരകങ്ങളൊന്നും തന്നെ ഇവിടെ അവശേഷിക്കുന്നില്ലെങ്കിലും പ്രസിദ്ധ മലയാള സാഹിത്യ കാരനായ തകഴി ശിവശങ്കരപ്പിള്ളയുടെ ജന്മദേശം എന്നപേരിൽ ഈ ഗ്രാമം വിഖ്യാതമാണ്.
നൂറ്റാണ്ടുകൾ പഴക്കമുള്ള തകഴി ശ്രീ ധർമശാസ്താക്ഷേത്രത്തിൽ പൂജിച്ചു നല്കുന്ന 'വലിയെണ്ണ' വാതരോഗത്തിനും മറ്റും സിദ്ധൗഷധമാണെന്നാണ് പരമ്പരാഗതമായി നിലനിന്നുവരുന്ന വിശ്വാസം.
ക്ഷേത്രത്തിലെ ശാസ്താവിഗ്രഹവുമായി ബന്ധപ്പെട്ടാണ് ഈ ഗ്രാമത്തിന് തകഴി എന്ന പേര് ലഭിച്ചതെന്ന ഐതിഹ്യവും പ്രചാരത്തിലുണ്ട്.
കുട്ടനാട്ടിലെ കലാ-സാംസ്കാരിക കേന്ദ്രമായിരുന്നു തകഴിയും ഇവിടത്തെ ക്ഷേത്രങ്ങളും.
തുള്ളൽ തുടങ്ങിയ പല നാടൻ കലകളുടേയും ആചാര്യനായ കുഞ്ചൻ നമ്പ്യാരുടെ സാന്നിധ്യം ഇവിടത്തെ ക്ഷേത്രകലകളെ വളർത്തിയെടുക്കാൻ സഹായകമായിരുന്നു.
ചെമ്പകശ്ശേരി രാജാവ് ചാക്യാന്മാരുടെ പരാതിയിൻമേൽ കുഞ്ചൻ നമ്പ്യാർക്കും തുള്ളൽകലയ്ക്കും അമ്പലപ്പുഴയിൽ വിലക്കേർപ്പെടുത്തിയപ്പോൾ നമ്പ്യാർക്ക് തകഴിയിലാണ് അരങ്ങു ലഭിച്ചത്.
ക്ഷേത്രകലകളായ കൂത്ത്, കൂടിയാട്ടം, വേലകളി തുടങ്ങിയവ ഇവിടെ ദീർഘകാലം പ്രശോഭിച്ചിരുന്നു.
വേലകളി ഇന്നും ഇവിടെ അരങ്ങേറാറുണ്ട്.
കഥകളിയുടെ നാടെന്ന നിലയിലും തകഴി പ്രസിദ്ധി നേടിയിട്ടുണ്ട്.
ഇവിടത്തെ മിക്ക ക്ഷേത്രങ്ങളിലും കഥകളി അഭ്യസിപ്പിച്ചിരുന്നു.
തോട്ടം ശങ്കരൻനമ്പൂതിരിപ്പാട്,ഗുരു കുഞ്ചുക്കുറുപ്പ്, തകഴി കുട്ടൻപിള്ള, തകഴി ശിവശങ്കരനാരായണൻ എന്നിവർ കഥകളിരംഗത്ത് ശ്രദ്ധേയമായ സംഭാവനകൾ നല്കിയവരാണ്.
ഇവിടത്തെ ക്ഷേത്രങ്ങളിലെ അനുഷ്ഠാനകലയായിരുന്ന പടയണി സാമൂഹികവിമർശനത്തിന് വളരെയധികം ഊന്നൽ നൽകിയിരുന്നു.
പടയണിയിൽ നിന്ന് പ്രചോദനം ഉൾക്കൊണ്ടാണ് കുഞ്ചൻ നമ്പ്യാർ തുള്ളൽ പ്രസ്ഥാനത്തിന് ജന്മം നല്കിയതെന്ന ഒരു വാദംതന്നെ നിലവിലുണ്ട്.
1938-ൽ മഹാത്മാഗാന്ധി തകഴി സന്ദർശിക്കുകയും ചില പൊതുയോഗങ്ങളിൽ പങ്കെടുക്കുകയും ചെയ്തു.
1940-ഓടുകൂടി ഈ പ്രദേശത്ത് രാഷ്ട്രീയസംഘടനകളും സ്വാതന്ത്യ്രസമരത്തിനുള്ള സന്നാഹങ്ങളും ആരംഭിച്ചു.
1943-ൽ തകഴിയിൽ ആദ്യ കോൺഗ്രസ് കമ്മിറ്റി നിലവിൽവന്നു.
കോൺഗ്രസ്സിന്റെ നേതൃത്വത്തിൽ നടന്ന നിയമലംഘനപ്രസ്ഥാനം തകഴിയിലും ചലനങ്ങൾ സൃഷ്ടിച്ചിരുന്നു.
1946-ൽ തകഴിയിൽ കമ്യൂണിസ്റ്റ് പാർട്ടിയുടെ യൂണിറ്റ് രൂപീകൃതമായി.
ജാതിവ്യവസ്ഥ, ജന്മിത്തം, അയിത്താചരണം തുടങ്ങിയവ ശക്തമായി നിലനിന്നിരുന്ന പ്രദേശമായിരുന്നു തകഴി.
1911-ൽ തകഴിയിലെത്തിയ അയ്യങ്കാളി ഇവിടെ സാധുജന പരിപാലനസംഘത്തിന്റെ പ്രവർത്തനങ്ങൾക്ക് നാന്ദികുറിച്ചു.
അയ്യങ്കാളിയുടെ പ്രവർത്തനങ്ങൾ ഇവിടത്തെ അധഃസ്ഥിതരെ സംഘബോധമുള്ളവരാക്കി.
1894-ൽ അന്നത്തെ തിരുവിതാംകൂർ രാജാവ് ശ്രീമൂലം തിരുനാൾ രാമവർമയുടെ കാലത്ത് വനവും തരിശുമായിക്കിടന്ന കരിനിലങ്ങളിൽ കൃഷിയിറക്കാൻ തുടങ്ങി.
1974-ൽ കരിനിലം ഒരു പ്രത്യേക മേഖലയായി പ്രഖ്യാപിച്ചു.
1992-ൽ കരിനിലവികസന ഏജൻസി രൂപവത്കരിച്ചു.
എന്നാൽ ഏജൻസിയുടെ പ്രവർത്തനം ഉദ്ദേശിച്ചത്ര ഫലവത്തായില്ല.
വെള്ളപ്പൊക്കം, വരൾച്ച, ഓരുവെള്ളം കയറൽ, കീടബാധ എന്നിവമൂലം കാർഷിക പ്രതിസന്ധി സാധാരണമായിത്തീർന്നിരിക്കുന്നു.
തകഴി വ്യാവസായികമായി തികച്ചും അവികസിതമാണ്.
പരമ്പരാഗത കുടിൽ വ്യവസായങ്ങളായ തഴപ്പായ, കുട്ട, പനമ്പ്, മുറം എന്നിവയുടെ നിർമ്മാണം; നീറ്റുകക്ക നിർമ്മാണം; ഇഷ്ടിക നിർമാ ണം എന്നിവ ക്ഷയോന്മുഖങ്ങളാണ്.
പഞ്ചായത്തിലെ ഗതാഗതസൌകര്യങ്ങൾ നന്നേ അപര്യാപ്തമാണ്.
അമ്പലപ്പുഴ-തിരുവല്ല റോഡിലെ ഏകദേശം 6 കി.
ദൂരം പഞ്ചായത്തിലൂടെ കടന്നുപോകുന്നതൊഴിച്ചാൽ കാര്യമായ റോഡ് സൌകര്യം കാണുന്നില്ല.
ജലാശയങ്ങൾ, പാടശേഖരങ്ങൾ, തോടുകൾ എന്നിവയുടെ ആധിക്യം റോഡ് ഗതാഗതത്തിന് തടസ്സം സൃഷ്ടിക്കുന്നു.
പമ്പയാർവഴിയുള്ള ബോട്ടുസർവീസിനെയാണ് ജനങ്ങൾ പ്രധാനമായും ആശ്രയിക്കുന്നത്.
പഞ്ചായത്തിലെ പമ്പാനദീഭാഗവും കൈവഴികളും മത്സ്യ സമ്പന്നമാണ്.
മത്സ്യബന്ധനം മുഖ്യ ഉപജീവനമാർഗ്ഗമായി സ്വീകരിച്ചിട്ടുള്ള അറുന്നൂറോളം കുടുംബങ്ങൾ തകഴിയിലുണ്ട്.
പരമ്പരാഗത മത്സ്യബന്ധനരീതികൾക്കാണ് കൂടുതൽ പ്രചാരം.
വിദ്യാഭ്യാസസ്ഥാപനങ്ങൾ, കുടുംബക്ഷേമ-ആരോഗ്യ കേന്ദ്രങ്ങൾ, പഞ്ചായത്ത്-വില്ലേജ് ഓഫീസുകൾ, സഹകരണസംഘങ്ങൾ തുടങ്ങിയവ തകഴിയിലെ പ്രധാന സർക്കാർ സ്ഥാപനങ്ങളാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തകഴി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
{{ആലപ്പുഴ ജില്ലയിലെ ഭരണ:ആലപ്പുഴ ജില്ലയിലെ ഗ്രാമപഞ്ചായത്തുകൾ]]
തകഴി പാലം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
Thakazhi_Bridge Thakazhi_Bridge
തകഴി പാലം ആലപ്പുഴ ജില്ലയിലെ തകഴിയിൽ 2008 സെപ്റ്റംബർ 9നു അന്നത്തെ മുഖ്യമന്ത്രിയായിരുന്ന വി. എസ്. അച്ചുതാനന്ദൻ ഉദ്ഘാടനം ചെയ്തു.
പമ്പാനദിക്കു കുറുകെയാണ് പാലം സ്ഥിതിചെയ്യുന്നത്.
ഈ പാലം ആദ്യം ഇവിടെ പണിയാൻ 1957ലെ ആദ്യ ഇ.
എം. എസ്. മന്ത്രിസഭയാണ് തീരുമാനമെടുത്തത്.
പല കാരണങ്ങൾകൊണ്ട് നീണ്ടുപോയ പണി 2008ലാണ് പൂർത്തിയാക്കിയത്.
1987ൽ അന്നത്തെ വാണിജ്യമന്ത്രിയായിരുന്ന തച്ചടി പ്രഭാകരൻ തറക്കല്ലിട്ടത്.
പിന്നീട്, കെ. കരുണാകരൻ മുഖ്യമന്ത്രിയായപ്പോൾ രണ്ടാമതൊരു തറക്കല്ലിട്ടു.
2002ൽ അന്നത്തെ വ്യവസായമന്ത്രിയായിരുന്ന സുശീല ഗോപാലൻ മൂന്നാമത്തെ തറക്കല്ലിട്ടു.
അതോടെ പണി പുരോഗമിക്കുകയും ചെയ്തു.
പാലത്തിന്റെ ഘടനയും ചെലവും
257.76മീറ്റർ നീളമുള്ള ഈ പാലത്തിന് ജലനിരപ്പിൽനിന്നും 10 മീറ്റർ ഉയരമുണ്ട്.
ചെന്നൈയിലെ ഇന്ത്യൻ ഇൻസ്റ്റിട്യൂട്ട് ഓഫ് ടെക്നോളജിയിലെ വിദഗ്ദ്ധരാണ് തകഴി പാലം രൂപകൽപ്പന ചെയ്തത്.
കേരളാ സ്റ്റേറ്റ് കൺസ്ട്രക്ഷൻ കോർപ്പറേഷനെ പണി ഏൽപ്പിച്ചു.
ആലപ്പുഴ നിന്ന് എടത്വ വഴി തിരുവല്ലയിലേയ്ക്ക് പോകാൻ ഈ പാലം വഴി എളുപ്പമാണ്.
തകഴി മ്യൂസിയം തകഴി സ്മാരകത്തിലെ പ്രതിമ
ആലപ്പുഴ ജില്ലയിലെ തകഴി എന്ന സ്ഥലത്ത് സ്ഥിതിചെയ്യുന്നതും,സാഹിത്യകാരനായിരുന്ന തകഴി ശിവശങ്കരപ്പിള്ളയുടെ ഓർമ്മയ്ക്കായി സമർപ്പിച്ചിരിയ്ക്കുന്നതുമായ കെട്ടിടസമുച്ചയമാണ് തകഴി മ്യൂസിയം .
സ്മാരകഹാളും മ്യൂസിയവും ചേർന്നതാണ്  ഈ സമുച്ചയം.
ആലപ്പുഴ പട്ടണത്തിൽ നിന്നും ഉദ്ദേശം 22 കി.
മീറ്റർ തെക്കു കിഴക്കായിട്ടാണ് ഇതു സ്ഥിതിചെയ്യുന്നത്.
രാവിലെ 9.30 മുതൽ വൈകുന്നേരം 5.30 വരെ സന്ദർശകർക്കു പ്രവേശനമുണ്ട്.
തിങ്കളാഴ്ച ദിവസം സന്ദർശകരെ അനുവദിയ്ക്കുന്നില്ല.
ടെലിഫോൺ:0477-2274243
റയിൽവേ സ്റ്റേഷൻ: അമ്പലപ്പുഴ /ആലപ്പുഴ.
റോഡ് മാർഗ്ഗവും മ്യൂസിയത്തിലെത്താവുന്നതാണ്.
തകഴി തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Thakazhy_railway_station
തകഴി റെയിൽവേ സ്റ്റേഷൻ (കോഡ്: റ്റി.കെ ഇസഡ്) അഥവാ തകഴി തീവണ്ടിനിലയം ആലപ്പുഴ ജില്ലയിലെ ഒരു  റെയിൽവേ സ്റ്റേഷൻ ആണ് , ഇന്ത്യൻ റെയിൽവേയുടെ ദക്ഷിണ റെയിൽവേ സോണിൽ , തിരുവനന്തപുരം റെയിൽവേ ഡിവിഷൻ പ്രവർത്തിപ്പിക്കുന്ന ഒരു തീവണ്ടിനിലയമാണീത്.
തകഴി സാഹിത്യ പുരസ്കാരം
മലയാള സാഹിത്യത്തിലെ പ്രതിഭകൾക്ക് നൽകപെടുന്ന ഒരു പുരസ്കാരം ആണ് തകഴി സാഹിത്യ പുരസ്കാരം .
50000 രൂപയും ഫലകവും അടങ്ങുന്ന ഈ പുരസ്കാരം നൽകുന്നത് തകഴി സ്മാരക ട്രസ്റ്റ്‌ ആണ്.
പുരസ്കാര ജേതാക്കൾ 2014 - പ്രൊഫ. ബാലചന്ദ്രൻ.
2015 - എം.ടി. വാസുദേവൻ നായർ .
2016 - സി. രാധാകൃഷ്ണൻ .
2018 - ടി. പത്മനാഭൻ .
2019 - ശ്രീകുമാരൻ തമ്പി .
2020 - പെരുമ്പടവം ശ്രീധരൻ .
2021 - എം. ലീലാവതി .
2023 - എം. മുകുന്ദൻ .
2024- എം.കെ സാനു അവലംബം
ദ റോഡ്സ് മസ്റ്റ് റോൾ ഇംഗ്ലീഷ് വിലാസം https://ml.wikipedia.org/wiki/The_Roads_Must_Roll
1940-ൽ റോബർട്ട് ഹൈൻലൈൻ രചിച്ച ചെറുകഥയാണ് " ദ റോഡ്സ് മസ്റ്റ് റോൾ ".
1960-കളിൽ സയൻസ് ഫിക്ഷൻ റൈറ്റേഴ്സ് ഓഫ് അമേരിക്ക (എസ്.എഫ്.ഡബ്ല്യൂ.എ.) ഈ കൃതിക്ക് റിട്രോസ്പെക്റ്റീവ് നെബുല പുരസ്കാരം നൽകുകയുണ്ടായി.
ഇത് 1970-ൽ സയൻസ് ഫിക്ഷൻ ഹാൾ ഓഫ് ഫെയിം എന്ന ആന്തോളജിയുടെ ഒന്നാം വോളിയത്തിൽ പ്രസിദ്ധീകരിക്കപ്പെടുകയും ചെയ്തു.
സമീപഭാവിയിൽ മനുഷ്യർക്ക് സഞ്ചരിക്കാവുന്ന മണിക്കൂറിൽ 100 മൈൽ വരെ വേഗത്തിൽ സ്വയം നീങ്ങുന്ന റോഡുകൾ ഹൈവേകൾക്കു പകരം നിലവിൽ വരുന്ന കാലത്താണ് ഈ കഥ നടക്കുന്നത്.
സാങ്കേതിക വിദ്യയുടെ മാറ്റം , സമൂഹത്തിന്റെ കെട്ടുറപ്പ് എന്നിവയാണ് ഹൈൻലൈന്റെ പ്രമേയങ്ങൾ.
ഫങ്ഷണലിസം എന്ന സാങ്കൽപ്പിക സാമൂഹ്യപ്രസ്ഥാനമാണ് ഹൈൻലൈൻ ഇതിൽ വിശകലനം ചെയ്യുന്നത്.